open-index/open-wikipedia-markdown huggingface dataset:
चंदू बोर्डे

**चंदू बोर्डे** एक क्रिकेट के खिलाड़ी है जो 1958 और 1970 के बीच में भारतीय क्रिकेट टीम के सदस्य थे। उन्हे सन 2002 में भारत सरकार द्वारा खेल के क्षेत्र में पद्म भूषण से सम्मानित किया गया था। ये महाराष्ट्र से हैं।

## सन्दर्भ

श्रेणी:२००२ पद्म भूषण
श्रेणी:भारतीय क्रिकेट खिलाड़ी
श्रेणी:1934 में जन्मे लोग
श्रेणी:जीवित लोग
श्रेणी:पुणे के लोग
श्रेणी:भारतीय टेस्ट क्रिकेट खिलाड़ी
श्रेणी:भारतीय क्रिकेट कप्तान
श्रेणी:अर्जुन पुरस्कार के प्राप्तकर्ता
राष्ट्रीय रेल संग्रहालय, नई दिल्ली

**राष्ट्रीय रेल परिवहन संग्रहालय** नई दिल्ली के चाणक्यपुरी में स्थित एक संग्रहालय है, जो भारत की रेल धरोहर पर ध्यानाकर्षण करता है और 140 साल के इतिहास की झलक प्रस्तुत करता है। इसकी स्थापना १ फरवरी, १९७७ को की गई थी। यह लगभग  के क्षेत्र में फैला हुआ है। इस भवन के अंदर और बाहर, दोनो ही प्रकार की रेल धरोहरें सुरक्षित हैं। विभिन्न प्रकार के रेल इंजनों को देखने के लिए देश भर से लाखों पर्यटक यहां आते हैं। यहां पर रेल इंजनों के अनेक मॉडल और कोच हैं जिसमें भारत की पहली रेल का मॉडल और इंजन भी शामिल हैं। इसका निर्माण ब्रिटिश वास्तुकार एम जी सेटो ने 1957 में किया था। यहां एक छोटी रेलगाड़ी भी चलती है, जो कि संग्रहालय में पूरा चक्कर लगवाती है। इस संग्रहालय में विश्व की प्राचीनतम चालू हालत की रेलगाड़ी भी है, जिसका इंजन सन १८५५ में निर्मित हुआ था। ये फ़ेयरी क्वीन गिनीज़ बुक ऑफ वर्ल्ड रिकार्ड्स सेप प्रमाणित है। इसके अलावा यहां रेस्टोरेंट और बुक स्टॉल है। तिब्बती हस्तशिल्प का प्रदर्शन भी यहां किया गया है।

## भ्रमण समय
;समय: 
गर्मियों में सुबह 9.30-शाम 7 बजे तक, सर्दियों में सुबह 9.30-शाम 5 बजे तक

## सन्दर्भ

## बाहरी कड़ियाँ

* Official Museum Website
* An Enthusiasts site
* Photographic tour
* TravelGoDelhi review
* Article on National Rail Museum, Delhi by Rangan Datta

श्रेणी:दिल्ली के संग्रहालय
श्रेणी:भारत में रेल संग्रहालय
श्रेणी:राष्ट्रीय रेल संग्रहालय
कर्नल गुरबख्श सिंह ढिल्लों

** कर्नल गुरबख्श सिंह ढिल्लों** (जन्म- 18 मार्च, 1914; मृत्यु- 6 फ़रवरी, 2006) आज़ाद हिन्द फ़ौज के अधिकारी थे। 

इन्हें सिंगापुर में युद्धबंदी बना लिया गया था। बाद में ब्रिटिश सेना ने उन पर कोर्ट मार्शल की कार्यवाई की थी। कर्नल प्रेम सहगल, कर्नल गुरबख्श सिंह ढिल्लों और मेजर जनरल शाह नवाज ख़ान को क्रमश: मलाया, सिंगापुर और बर्मा में युद्धबंदी बना लिया गया था। ब्रिटिश सम्राट के विरुद्ध युद्ध करने का आरोप लगाकर प्रेम सहगल, गुरबख्श सिंह और शाह नवाज ख़ान पर मुक़दमा चलाया गया और ब्रिटिश सेना ने कोर्ट मार्शल की कार्यवाई की। इन तीनों पर देशद्रोह और प्रताड़ना और यहां तक की हत्या के आरोप लगाये गये थे। भूला भाई देसाई, कैलाश नाथ काटजू, सर तेज बहादुर सप्रू के नेतृत्व में कई वकील बचाव पक्ष का हिस्सा थे। उक्त कोर्ट मार्शल पर आधारित एक फ़िल्म 'रागदेश' का भी निर्माण हुआ। इस फ़िल्म का निर्माण तिग्मांशू धूलिया ने किया था। इस पीरियड फ़िल्म में कुनाल कपूर, अमित साध और मोहित मारवाह मुख्य भूमिकाओं में हैं। अभिनेताओं ने अपनी-अपनी भूमिकाएँ निभाने के लिए आईएनए अधिकारियों के परिवार के सदस्यों से भी मुलाकात की थी। कर्नल गुरबख्श सिंह ढिल्लों को सन 1998 में भारत सरकार द्वारा 'पद्म भूषण' से सम्मानित किया गया।
कर्नल गुरबख्श सिंह ढिल्लन ब्रिटिश इंडियन आर्मी में कमीशंड अफ़सर (सीनियरिटी दिनांक 26 जुलाई 1939 से) 14 वीं पंजाब रेजीमेंट की पहली बटालियन (शेर दिल पलटन) में बतौर सैकेंड लेफ्टिनेंट के पद पर थे।
उनकी कमीशंड आईडी IC 336 थी।
कर्नल गुरबख्श सिंह ढिल्लन के दो पुत्र रहे हैं, अमरजीत सिंह ढिल्लन व सर्वजीत ढिल्लन (छब्बू)।
स्वर्गीय अमरजीत सिंह ढिल्लन की धर्मपत्नी श्रीमती पूर्णिमा ढिल्लन विश्व विख्यात लेखिका हैं और सर्वजीत सिंह ढिल्लन व उनके दो पुत्र -जगजीत सिंह ढिल्लन और सुखदीप सिंह ढिल्लन ग्राम हातोद जिला शिवपुरी (मध्य प्रदेश) में कृषक हैं।
जगजीत सिंह ढिल्लन के पुत्र का नाम करन ढिल्लन है और पुत्री का नाम डिंपल ढिल्लन है। सुखदीप ढिल्लन के पुत्र का नाम दक्ष ढिल्लन है और पुत्री का नाम दर्शिका ढिल्लन है।

उन्हें सन १९९८ में भारत सरकार द्वारा पद्म भूषण से सम्मानित किया गया था।

## इन्हें भी देखें
*आजाद हिन्द फौज
*आजाद हिन्द फौज पर अभियोग 

## बाहरी कड़ियाँ
*जंग-ए-आजादी के सूरमा कर्नल ढिल्लन (राज एक्सप्रेस)

श्रेणी:१९९८ पद्म भूषण
श्रेणी:आज़ाद हिन्द फ़ौज
श्रेणी:1914 में जन्मे लोग
मलीगली रामकॄष्ण गिरिनाथ

** मलीगली रामकॄष्ण गिरिनाथ ** को चिकित्सा विज्ञान के क्षेत्र में सन १९९८ में [भारत सरकार द्वारा [पद्म भूषण से सम्मानित किया गया था। ये तमिलनाडु से हैं।

श्रेणी:१९९८ पद्म भूषण
जी माधवन नायर

** जी माधवन नायर** (जन्म: २३ अक्टूबर १९४३) इसरो के भूतपूर्व अध्यक्ष, अंतरिक्ष विभाग के भूतपूर्व सचिव तथा अंतरिक्ष आयोग के भूतपूर्व अध्यक्ष हैं। उनका स्थान के राधाकृष्णन ने लिया। 

## सम्मान
* 1998: पद्म भूषण
* 2009: पद्म विभूषण
* 2009: इंटर्नेशनल एकेदमी ऑफ एस्ट्रोनॉटिक्स के अध्यक्ष

## सन्दर्भ

## बाहरी कड़ियाँ
*'''जी माधवन नायर''' का जीवन परिचय (इस्रो जालस्थल पर)

श्रेणी:१९९८ पद्म भूषण
श्रेणी:भारतीय वैज्ञानिक
श्रेणी:भारतीय अंतरिक्ष अनुसंधान संगठन
श्रेणी:1943 में जन्मे लोग
श्रेणी:भारत के अंतरिक्ष वैज्ञानिक
श्रेणी:20वीं सदी के भारतीय खगोलविद
श्रेणी:जीवित लोग
श्रेणी:विज्ञान और इंजीनियरिंग में पद्म विभूषण के प्राप्तकर्ता
क़ाज़ाक़्स्तान में बहुविवाह

यद्यपि पिछली सदी में **क़ाज़ाक़्स्तान में बहुविवाह** वैध थे, पर वर्तमान में बहुविवाह को कानूनी मान्यता प्राप्त नहीं है, तथापि इसे वैधानिक करने कि बहस जारी है। ऐसी ही बहसें पडो़स के अन्य देशों जैसे किर्घिस्तान, उज़्बेकिस्तान, तुर्कमेनिस्तान और रुस में भी हुई हैं। एक प्रस्तावित कानून के पारित होने पर बहुविवाह देश के सभी पुरुषों के लिये वैध हो जाएगा, जिसकी कुछ शर्तों को पूरा करना होगा जैसे कि पति को अपनी पहली पत्नी से स्वीकृति लेनी होगी और पुरुष को ये दिखाना होगा कि वो वित्तिय रूप से एक और परिवार को वहन कर सकता है। कानूनानुसार ४ पत्नियां तक रखने कि अनुमति होगी।

## कानून के पक्ष में तर्क
बहुविवाह को वैध बनाने के समर्थक ये तर्क देते हैं कि "इससे देश कि जनसांख्यिकीय स्तिथि को सुधारने में सहायता मिलेगी"। ये लोग इस्लामी रीतियों को उद्धृत करते हैं, जिसके अनुसार एक मुसलमान पुरुष को चार पत्नियां तक रखने कि अनुमति है। उनका तर्क ये भी है कि नया अध्यादेश बहुपत्नी पुरुष कि पत्नियों और बच्चों को भी और अधिकार देगा। 

## बहुपतित्व को वैध करने की बहस
७ मई २००८ को अस्ताना में एक गोलमेज़ के दौरान, बह्यत सिज़दिकोवा ने कहा कि वह बहुपतित्व को भी वैध करने क सुझाव देंगी, यदि संसद द्वारा बहुपत्नित्व को वैध कर दिया जात है तो, क्युंकि, "हमारे देश मे संविधान द्वारा पुरुषों और स्त्रीयों को बराबर अधिकार दिए गए हैं"। उन्होने कहा कि बहुविवाह को वैध करने के स्थान पर बिना विवाह हुए, पैदा होने वाले बच्चों को और अधिकार देने वाले कानून कि आवश्यकता है। अल्माटी कि एक महिला द्वारा भी कुछ ऐसे ही विचार व्यक्त किए गये कि, "बहुत सी महिलाएं दूसरी या तीसरी पत्नियां बन गई हैं, लेकिन ना तो उन्हें और ना ही उनके बच्चों को कोई अधिकार प्राप्त हैं", "में नए पारित होने वाले कानून में बहुविवाह शब्द नहीं देखना चाहती, पर में ये चाहती हूँ कि पुरुषों पर दायित्व हों और उन्हें ही उनके सारे संबंधों और आधिकारिक विवाह से अन्यत्र संतान के लिये उत्तरदायी माना जाए।

## बाहरी कडियाँ
* KAZ,4844c1e7c,0.html मध्य एशिया: क़ाज़ाक़्स्तान में बहुविवाह पर बहस।
* KAZ,4844c1e7c,0.html क़ाज़ाक़्स्तान में बहुविवाह पर प्रस्ताव।
राष्ट्रीय आधुनिक कला संग्रहालय

[right|250px|thumb|राष्ट्रीय आधुनिक कला संग्रहालय, [मुम्बई|मुंबई]]
**राष्ट्रीय आधुनिक कला संग्रहालय** (National Gallery of Modern Art (NGMA)) की स्थापना भारत सरकार द्वारा सन् २९ मार्च १९५४ में की गयी। सबसे पहले नयी दिल्ली में एक संग्रहालय (गैलरी) खोला गया। इसके पास विभिन्न कलाकारों के १४००० से अधिक आधुनिक कलाकृतियों का संग्रह है।

## इन्हें भी देखें
* राष्ट्रीय आधुनिक कला संग्रहालय, दिल्ली

## बाहरी कड़ियाँ
* राष्ट्रीय आधुनिक कला संग्रहालय का जालघर

श्रेणी:संस्था
श्रेणी:भारत सरकार
श्रेणी:कला
हेमलता गुप्ता

**हेमलता गुप्ता** (मृत्यु 2006) एक भारतीय चिकित्सक और लेडी हार्डिंग मेडिकल कॉलेज के चिकित्सा विभाग की प्रमुख चिकित्सक और निर्देशिका थीं।  उन्होंने मेडिकल की पढ़ाई लेडी हार्डिंग मेडिकल कॉलेज, दिल्ली विश्वविद्यालय से की और बाद में वह  उसकी निर्देशक बन गईं। भारत सरकार से उन्हें  चिकित्सा विज्ञान में योगदान के लिए तीसरे सर्वोच्च नागरिक सम्मान, पद्म भूषण से 1998 में सम्मानित किया गया। वह अविवाहित थीं और नई दिल्ली में रहती थीं जहाँ पर 13 मई, 2006 को उन्हें, उनके निवास उत्तम नगर में मृत पाया गया था। कई वर्षों की जांच के बाद, जिस मामले ने मीडिया का ध्यान आकर्षित किया, वह मामला आज भी अनसुलझा है।

## इन्हें भी देखें
* लेडी हार्डिंग मेडिकल कॉलेज

## सन्दर्भ

## बाहरी कड़ियाँ
* 

श्रेणी:१९९८ पद्म भूषण
श्रेणी:डॉक्टर
श्रेणी:भारतीय महिला
श्रेणी:२००६ में निधन
नारायण सेवा संस्थान, उदयपुर

**नारायण सेवा संस्थान** भारत के राजस्थान प्रान्त के उदयपुर में स्थित एक सेवाकारी संस्था है। यह पोलियो रोगियों की असमर्थता को दूर करके उनको स्वावलंबी बनाने के प्रयास में संलग्न है। इसे आईएसओ 9001 प्रमाण पत्र प्राप्त है। इसके संस्थापक श्री कैलाश चंद्र अग्रवाल हैं।

## कार्य
यह संस्थान पिछले 23 वर्षो से पोलियो रोगियों को मुफ्त आपरेशन के साथ बैशाखी और तिपहिया वाहन उपलब्ध कराता है तथा स्वरोजगार के लिए प्रशिक्षण उपलब्ध कराता आ रहा है। नारायण सेवा संस्थान में देश के अलावा अफ्रीकी और यूरोपीय देशों के पोलियो पीड़ित भी आपरेशन के लिए आते हैं।

संस्थान में अब तक 73,500 से अधिक पोलियों के निःशुल्क आपरेशन हो चुके हैं। करीब एक लाख 70 हजार बैशाखियों के साथ ही संस्थान ने हजारों तिपहिया साइकिलों का भी वितरण विकलांगों के बीच किया है। संस्थान ने पूरी दुनिया में पोलियो से होने वाली विकलांगता के खिलाफ अपने अभियान से पोलियो रोगियों में एक आशा का संचार किया है। संस्थान देश के कोने-कोने में अपना शिविर लगाता है।

संस्थान, दिव्यांग लोगों के लिये सामूहिक विवाह सम्मेलनों का भी आयोजन करता है।

संस्थान के इन सेवा कार्यो को देखते हुए भारत सरकार ने नारायण सेवा संस्थान के संस्थापक कैलाश चंद्र अग्रवाल को पद्मश्री से सम्मानित किया है।

## सन्दर्भ

## इन्हें भी देखें
*पोलियो
*विकलांग
*विकलांग शल्यचिकित्सा
*कैलाश चंद्र अग्रवाल

## बाहरी कड़ियाँ
* नारायण सेवा संस्थान की सबसे बड़ी दानदाता '''जया किशोरी'''
* Jaya Kishori Wiki, Age, Husband, Family, Biography & More 

श्रेणी:समाजसेवा
श्रेणी:संस्थान
तीव्र मध्यम

भारतीय शास्त्रीय संगीत में जब कोई स्वर अपनी शुद्धावस्था से ऊपर होता है तब उसे **तीव्र विकृत** स्वर कहते हैं। ऐसा स्वर मध्यम है। जिसे म के लघु रूप में भी जाना जाता है। अनेक रागों में शुद्ध के साथ अथवा केवल तीव्र मध्यम का प्रयोग होता है। उदाहरण के लिए राग हिंडोल में केवल **तीव्र मध्यम** का प्रयोग होता है। जिसका अर्थ है हिंडोल राग में मध्यम स्वर अपने निश्चित स्थान से ऊपर की ओर प्रयोग किया जाता है। राग यमन कल्याण में शुद्ध और तीव्र दोनों मध्यम प्रयोग किए जाते हैं।

श्रेणी:भारतीय संगीत के स्वर
ओड़व ओड़व

"जाति" शब्द राग में प्रयोग किये जाने वाले स्वरों की संख्या का बोध कराती है। रागों में जातियां उनके आरोह तथा अवरोह में प्रयोग होने वाले स्वरों की संख्या पर निर्धारित होती है। जिन रागों के आरोह में पाँच व अवरोह में भी पाँच स्वर प्रयोग होते हैं वे राग **ओड़व ओड़व** जाति के राग कहलाते हैं।

श्रेणी:राग की जाति
वादी स्वर

भारतीय शास्त्रीय संगीत में किसी राग के सबसे महत्वपूर्ण स्वर को **वादी स्वर** कहते हैं।

श्रेणी:भारतीय संगीत
संवादी

भारतीय शास्त्रीय संगीत में प्रत्येक राग में दो स्वर महत्वपूर्ण माने गए हैं। सबसे महत्वपूर्ण स्वर को वादी स्वर कहते हैं और उसके बाद दूसरे सबसे महत्वपूर्ण स्वर को **संवादी स्वर** कहते हैं। संवादी स्वर का महत्व वादी स्वर से कम होता है लेकिन यह राग की चाल को स्पष्ट करने के लिए वादी के साथ मिलकर महत्वपूर्ण योगदान करता है। राग का द्वितीय महत्वपूर्ण स्वर होता है संवादी। इसे वादी से कम मगर अन्य स्वरों से ज़्यादा प्रयोग किया जाता है। इसे वादी स्वर का सहायक या राग का मंत्री स्वर भी कहते हैं। वादी और संवादी में ४-५ स्वरों की दूरी होती है। जैसे अगर किसी राग का वादी स्वर है रे तो संवादी शायद ध या नि हो सकता है।

श्रेणी:हिन्दुस्तानी संगीत
श्रेणी:कर्णाटक संगीत
बैम्बर्ग कैसल

इंग्लैंड के नॉर्दमबरलैंड में उतरी सागर के किनारे यह कैसल ५ वीं सदी से खडा है। १२ वीं सदी में ब्रिटेन के राजा हेनरी द्वितीय ने इस पर अपना अधिकार कर लिया। बाद में विक्टोरिया के एक संपन्न उद्योगपति विलियम आर्मस्ट्रांग ने इसे खरीद लिया। इस कैसल पर अब भी आर्मस्ट्रांग के वारिसों का नियंत्रण है। इसकी सुंदरता कई फिल्मकारों को शूटिंग के लिए लुभा चुकी है। इनमें रोमन पोलांस्की की १९७१ में बनी मैकबेथ भी शामिल है। यहां आर्मस्ट्रांग संघ्रालय भी है जो एक दक्ष अभियंता के रूप में आर्मस्ट्रांग की योग्यता के कई नमूने प्रस्तुत करता है। यह कैसल आम लोगों के लिए मार्च से अक्टूबर तक खुलाता है। यहां पर होली आइलैंड पर स्थित लिंडिसफेर्न कैसल भी कम भव्य नहीं और इसका भी मुंह समुद्र की ओर है। लेकिन इस कैसल पर तभी पहुंचा जा सकता है जब समुद्र में भाटा हो क्योंकि ज्वार के समय इस द्वीप को मुख्य क्षेत्र से जोडने वाला रास्ता पानी में डूब जाता है। बैम्बर्ग कैसल में प्रवेश के लिए १०.७५ डॉलर का शुल्क देना होता है।

## बाहरी कड़ियाँ
बैम्बर्ग कैसल

श्रेणी:कैसल
लीड्स कैसल

thumb|right|250px|लीड्स कैसल।
इंग्लैंड में मैडस्टोन, कैंट में यह कैसल ९०० वर्षों से अधिक पुराना है। इस कैसल के चारों ओर नहर है। इस कैसल ने राजा हेनरी अष्टम की खूब मेजबानी की है। इसे इंग्लैंड के सबसे लोकप्रिय पर्यटक आकर्षणों में से एक माना जाता है। 
इस कैसल के लिए १९२६ में बोली लगी थी। उस समय ओलिव विल्सन फिल्मर नामक महिला ने विलियम रैंडोल्फ ह‌र्स्ट को पछाडकर ८,७३,००० डॉलर में इसे खरीदा था। आज की दरों पर देखें तो यह राशि एक करोड डॉलर से अधिक रही होगी। फिल्मर ने अपनी बाकी बची संपत्ति का उपयोग इस कैसल और उसके आसपास के क्षेत्र को सुंदर बनाने में खर्च कर दिया। आज यहां जाने पर यह सुंदरता देखते ही बनती है, जिसपर फ्रांसीसी झलक स्पष्ट रूप से दिखाई देती है। यहां के पक्षी और फूल, दोनों सुंदरता में चार चांद लगाते हैं। बेहद अनूठे पक्षियों के लिए यहां अलग से पक्षीखाना है। उल्लू व बाज जैसे पक्षियों के विशेष शो यहां होते हैं। उन्हें प्रक्षिक्षित करने की कला भी यहां सिखाई जाती है। कई प्रकार के बगीचे यहां हैं, कुछ कैसल के भीतर तो कुछ उसके आसपास के क्षेत्र में। यहां प्रवेश के लिए लिया जाने वाला २५.२५ डॉलर का शुल्क एक वर्ष तक वैध रहता है। यहां संघ्रालय है और पूरे वर्षभर कोई न कोई आयोजन चलते रहते हैं। कांफ्रेंस, पार्टियों, भोज, विवाह आदि के लिए तो यह विशेष रूप से लोकप्रिय है। रोमांच प्रेमियों के लिए हॉट एयर बैलूनिंग की सुविधा भी यहां है। यहां पूरे वर्षभर जाया जा सकता है। यहां ठहरने के लिए सारी सुविधाओं से युक्त तीन ऐतिहासिक कॉटेज भी हैं।

## बाहरी कड़ियाँ
लीड्स कैसल

श्रेणी:दुर्ग
वोल्वो ओशियन रेस

**वोल्वो ओशियन रेस** दुनिया भर के विभिन्न देशों से होकर गुजरने वाली याट (*yacht*) दौड़ है, जिसका आयोजन प्रति ३ वर्षों में किया जाता है। इसका नाम वोल्वो इसके वर्तमान मालिक वोल्वो के नाम पर है।
फ़ोरट्रान

**फोरट्रान** (अंग्रेज़ी: Fortran/पहले FORTRAN) एक प्रोग्रामन भाषा है जिसका विकास 1950 के दशक में हुआ था। तब से लेकर अबतक इस भाषा के कई संस्करण निकल चुके हैं यथा - FORRTAN66, Fortran77, Fortran90 और Fortran95। इसका विकास आईबीएम में सूत्र अनुकूटक (**For**mula **Tran**slater) के रूप में हुआ था। आज यह गणकीय तरल यांत्रिकी में बहुत प्रयुक्त होता है।

इसके कई कंपाइलर लिखे गए हैं, जैसे आईबीएम (मूल), एचपी, जीएनयू तथा अन्य कई। इसकी एक पंक्ति में 72 से अधिक वर्ण नहीं लिखे जा सकते हैं। पंक्ति के अंत में अर्धविराम नहीं लगता है। इस संदर्भ में इसकी तुलना C/C++ जैसी भाषाओं से की जा सकती है जिसमें अनुदेश खत्म होने के बाद एक अर्धविराम लगाना आवश्यक होता है।

## फोर्ट्रान के विभिन्न संस्करण
* **1956**. Fortran I 

* **1958**. Fortran II

* **1959**. Fortran III 

* **1962**. Fortran IV 

* **1964**. Fortran V 

* **1965**। standard ECMA Fortran

* **1966**. Fortran 66 (USASI X3.9-1966) 

* **1978**. Fortran 77 (ANSI X3.9-1978)

* **1991**. Fortran 90 (ISO/IEC 1539:1991 फिर ANSI X3.198-1992)

* **1992** IEEE 1003.9-1992, Fortran 77 of the POSIX standard.

* **1994** ISO/IEC 1539-2:1994

* **1997**. Fortran 95 (ISO/CEI 1539-1:1997)

* **1999** ISO/IEC 1539-3:1999

* **2004**. Fortran 2003 (ISO/CEI 1539-1:2004)

* **2010**. Fortran 2008 (ISO/CEI 1539-1:2010).

* अगला संस्करण « Fortran 2015 », होगा, जो मामूली परिवर्तनों के साथ होगा।.

## फोरट्रान कोड के उदाहरण
निम्नलिखित प्रोग्राम, इन्टरैक्टिव रूप से इन्टर किये गये डेटा का औसत (average) निकालता है। इस प्रोग्राम में Fortran 90 के दो विशेष गुणों- डायनेमिक मेमोरी अल्लोकेशन तथा अर्रे-आधारित-संक्रियाएँ को दर्शाता है। ध्यान दीजिये कि इसमें `DO` लूप तथा `IF`/`THEN` का उपयोग करके अर्रे (array) को किस प्रकार परिवर्तित किया गया है। 


```fortran
program average

 ! Read in some numbers and take the average
 ! As written, if there are no data points, an average of zero is returned
 ! While this may not be desired behavior, it keeps this example simple

 implicit none

 real, dimension(:), allocatable :: points
 integer             :: number_of_points
 real              :: average_points=0., positive_average=0., negative_average=0.

 write (*,*) "Input number of points to average:"
 read (*,*) number_of_points

 allocate (points(number_of_points))

 write (*,*) "Enter the points to average:"
 read (*,*) points

 ! Take the average by summing points and dividing by number_of_points
 if (number_of_points > 0) average_points = sum(points) / number_of_points

 ! Now form average over positive and negative points only
 if (count(points > 0.) > 0) then
   positive_average = sum(points, points > 0.) / count(points > 0.)
 end if

 if (count(points < 0.) > 0) then
   negative_average = sum(points, points < 0.) / count(points < 0.)
 end if

 deallocate (points)

 ! Print result to terminal
 write (*,'(a,g12.4)') 'Average = ', average_points
 write (*,'(a,g12.4)') 'Average of positive points = ', positive_average
 write (*,'(a,g12.4)') 'Average of negative points = ', negative_average

end program average
```


श्रेणी:प्रोग्रामिंग भाषा
अभिकलनात्मक तरल यांत्रिकी

[thumb|गणकीय तरल यांत्रिकी द्वारा [नासा के यान ऑर्बिटर के पार्श्व प्रवाह क्षेत्र का अनुमानित चित्र ]]
**गणकीय तरल गतिकी** या **अभिकलनीय तरल गतिकी** (Computational Fluid Dynamics or CFD), तरल यांत्रिकी (fluid mechanics) और गणक विधियों का एक एक मिश्र विषय है जिसमें आंकिक विधियों (Numerical Methods) की मदद से तरल गति के जटिल समीकरणों का हल निकाला जाता है। संगणकों के आ जाने से इस विषय में शोध और विकास के कार्य तेजी से चलने लगे हैं।

## उपयोग
* वायुयान, राकेट, आटोमोबाइल एवं अन्य यानों की डिजाइन
* मौसम का पूर्वानुमान करना - यह विद्या पूर्णतः तरल यांत्रिकी पर आधारित है और इसके लिये बहुत सारे नेवियर स्टोक्स समीकरण हल करने पड़ते हैं।
* कृत्रिम चैनेलों की डिजाइन
* क्रूड आयल और प्राकृतिक गैस ले जाने वाले पाइपलाइनों में प्रवाह का अध्ययन एवं उसका इष्टतमीकरण (ऑप्टिमाइजेशन)
* रक्त वाहिनियों में रक्त के प्रवाह का अध्ययन
* मोल्ड में पिघले हुए प्लास्टिक अथवा धातु की गति का अध्ययन ताकि अच्छी गुणवत्ता के ठोस पार्ट तैयार किये जा सकें।
* पम्पों एवं पानी-वितरण की प्रणाली में पानी के प्रवाह का अध्ययन एवं इष्टतमीकरण (optimization)
* जल टर्बाइन (बिजली उत्पादन में उपयोगी), एवं गैस टर्बाइन (प्रोपल्सन में उपयोगी) की डिजाइन
* संवहनात्मक ऊष्मान्तरण गुणांक की गणना करना तथा ऊष्मान्तरण का समुचित प्रबन्धन, ऊष्मा विनिमायक (हीट इक्स्चेंजर) की डिजाइन आदि। ध्यान दें कि संवहन द्वारा ऊष्मा का अन्तरण, तरल प्रवाह के साथ बहुत निकटता से जुड़ा हुआ है। 

## चित्र दीर्घा

File:Cmefe CFD moteur.gif|अंतर्दहन इंजन का गणकीय तरल यांत्रिकी नमूना 
File:CFD_Cp_ecomobile.jpg| एकोमोबिले के ऊपर वायु का प्रवाह 
File:X-43A (Hyper - X) Mach 7 computational fluid dynamic (CFD).jpg| Hyper-X यान के ऊपर माक ७ की गति से वायु का प्रवाह 
File:PCBThermalSimulation.png|इलेक्ट्रोनिक PCB प्लेट पर तापमान वितरण


## सन्दर्भ

यांत्रिकी, गणकीय तरल
यांत्रिकी, गणकीय तरल
श्रेणी:यान्त्रिकी
विमाहीन संख्याओं की सूची

यहाँ पर भौतिकी तथा आंकिक विधियों में प्रयुक्त विमाहीन संख्याओं की सूची दी गई है छ

## तरल यांत्रिकी
* रेनॉल्ड्स संख्या 
* प्रांटल संख्या 
* रिचर्डसन संख्या 
* वेबर संख्या 
* ओह्नसोर्ज संख्या 
* पेक्लेट संख्या 
* ग्रासहॉफ़ संख्या 

* एकर्ट संख्या 
* फूरियर संख्या 
* फ़्रॉड संख्या 
* नसेल्ट संख्या 

श्रेणी:आंकिक विधि
गुरुद्वारा बंगला साहिब

**गुरुद्वारा बंगला साहिब** दिल्ली के सबसे महत्वपूर्ण गुरुद्वारों में से एक है। यह अपने स्वर्ण मंडित गुम्बद शिखर से एकदम ही पहचान में आ जाता है। यह नई दिल्ली के बाबा खड़गसिंह मार्ग पर गोल मार्किट, नई दिल्ली के निकट स्थित है। 

यह गुरुद्वारा मूलतः एक बंगला था, जो जयपुर के महाराजा जयसिंह का था। सिखों के आठवें गुरु गुरु हर किशन सिंह यहां अपने दिल्ली प्रवास के दौरान रहे थे। उस समय चेचक (स्माल पॉक्स) और हैजा की बिमारियां फैली हुई थीं। गुरु महाराज ने उन बीमारियों के मरीजों को अपने आवास से जल और अन्य सुविधाएं उपलब्ध कराईं थीं। अब यह जल स्वास्थ्य वर्धक, आरोग्य वर्धक और पवित्र माना जाता है और विश्व भर के सिखों द्वारा ले जाया जाता है। यह गुरुद्वारा अब सिखों और हिन्दुओं के लिए एक पवित्र तीर्थ है।

## स्थापत्य

## परिसर जय गरू जी

### द्वार

### सरोवर

## इतिहास
गुरुद्वारा बंगला साहिब मूल रूप से सत्रहवीं सदी में एक भारतीय शासक राजा जय सिंह से संबंधित बंगला था, और जयसिंह पुरा पैलेस के रूप में जाना जाता था।

## चित्र दीर्घा

चित्र:Bangla Sahib IMG 7433.JPG||गुरुद्वारा बंगला साहिब
चित्र:Bangla Sahib in New Delhi.jpg


## इन्हें भी देखें
* दिल्ली
* हरिमन्दिर साहिब
* प्रवेशद्वार:सिख धर्म

## बाहरी कड़ियाँ

श्रेणी:तीर्थ स्थल
श्रेणी:दिल्ली की इमारतें
श्रेणी:दिल्ली के दर्शनीय स्थल
श्रेणी:दिल्ली के गुरुद्वारे
श्रेणी:गुरुद्वारे
श्रेणी:सिख तीर्थ
गुसांईजी

thumb|300px|नागौर जिले के जुन्जाला गाँव में स्थित गुसाईंजी मंदिर
**गुसाईंजी** हिन्दुओं के देवता हैं। इनका एक प्रासिद्ध मंदिर नागौर जिले के जुन्जाला गाँव में स्थित है। यद्यपि गुसाईंजी हिन्दुओं के देवता हैं परन्तु मुसलमान भी इनको मानते हैं।
## राजा बलि और वामन अवतार
एक समय राजा बलि इस धरती पर राज करता था। राजा बलि ने अश्वमेघ यग्य और अग्नि होम किए। उसने इस तरह ९९ यज्ञ संपन्न कर दिए। राजा बलि का यश चारों और फैलने लगा और वह इन्द्रलोक का राजा बनने की सोचने लगा। राजा बलि ने १०० वें यज्ञ का आयोजन रखा और इसके लिए निमंन्त्रण भेजे. सारी नगरी को इस अवसर के अनुरूप सजाया गया। सारी नगरी को न्योता दिया गया।

भगवान ने सोचा कि राजा बलि घमंड में आकर कहीं इन्द्र का राज न लेले. भगवान ने वामन अवतार का रूप धारण किया। अपना शरीर ५२ अंगुल के बराबर लंबा किया और राजा बलि की नगरी के समीप धूना जमा लिया। राजा बलि ने यज्ञ शुरू किया और मंत्रियों को हुक्म दिया कि नगरी के आस पास कोई भी मनुष्य यहाँ आए बिना न रहे। मंत्रियों ने छानबीन की तो पता चला कि भगवान रूप वामन अपनी जगह बैठा है। मंत्रियों के कहने पर वह नहीं आए। तब राजा बलि ने ख़ुद जाकर महाराज से निवेदन किया। महाराज ने राजा से कहा कि मैं आपके नगर में तब प्रवेश करुँ जब मेरे पास कम से कम तीन पांवडा (कदम) जमीन मेरे घर की हो। इस पर राजा बलि को हँसी आ गई और कहा की शर्त मंजूर है।

राजा बलि का वचन पाकर भगवान ने अपनी देह को इतना लंबा किया कि पूरी पृथ्वी को दो पांवडा (कदम) में ही नाप लिया। और पूछा कि तीसरा कदम कहाँ रखू. इस पर राजा बलि घबरा गए और थर-थर कांपने लगे। राजा बलि ने कहा कि यह तीसरा कदम मेरे सर पर रखें. इस पर भगवान ने तीसरा पैर राजा बलि के सर पर रख कर उसको पाताल भेज दिया। 

## गोसाईंजी धाम जुंजाला मंदिर
कहते हैं कि जब भगवान ने वामन अवतार धारण कर पृथ्वी का नाप किया तो पहला कदम **मक्का मदीना** में रखा गया था। जहाँ अभी मुसलमान पूजा करते हैं और हज करते हैं। दूसरा कदम कुरुक्षेत्र में रखा था जहां अभी पवित्र नहाने का सरोवर है। तीसरा पैर ग्राम जुंजाला के राम सरोवर के पास रखा जहाँ आज मन्दिर है। तीर्थ राम सरोवर में **हिंदू** और **मुसलमान** दोनों धर्मों के लोग आते हैं। हिंदू इसे **गुसांईजी** महाराज कहते हैं तो मुसलमान इसे **बाबा कदम रसूल** बोलते हैं।

यह मन्दिर एतिहासिक दृष्टि से बहुत पुराना है। यहाँ पर हर साल एक तो नव रात्रा के पहले दिन चैत्र सुदी १ व २ को तथा दूसरा आसोज सुदी १ व २ को मेला लगता है। यहाँ राजस्थान, पंजाब, हरियाणा, गुजरात, मध्यप्रदेश, उत्तरप्रदेश आदि राज्यों से यात्री आते हैं।

बाबा रामदेवजी के परिवार वाले भी यहाँ अपनी जात का जडूला चढाने जुन्जाला आया करते थे। यहाँ मन्दिर में एक पुराना जाल का पेड़ है जिसके नीचे बाबा रामदेवजी का जडूला उतरा हुआ है। इसलिए जो लोग रामदेवरा जाते थे वह सब यात्री जुंजाला आने पर ही उनकी यात्रा पूरी मानी जाती है। इसलिए भादवा और माघ के महीने में मेला लग जाता है।

## सन्दर्भ


श्रेणी:हिन्दू देवता
श्रेणी:नागौर ज़िला
आईएनएस रणवीर

thumb|आई एन एस रणवीर
**रणवीर** (INS Ranvir (D54)) भारतीय नौसेना का राजपूत श्रेणी के ५ विनाशक जहाजों में से चौथा जहाज हैं। इसे अक्टूबर १९८६ में नौसेना में शामिल किया गया था।

श्रेणी:भारतीय नौसेना
श्रेणी:भारतीय नौसेना के विध्वंसक पोत
शिनकानसेन

thumb|शिनकानसेन E5
**शिनकानसेन** (जापानी: 新幹線) जापान की अतितीव्र गामी रेलगाड़ियों को कहा जाता है। ये विश्व की सबसे तीव्रगामी रेलगाडी़ है और कुछ शिनकानसेन तो 300 किमी/घंटा की गति से भी तेज़ दौड़ती हैं। इनका संचालन जापान रेलवे समूह की चार कंपनियों द्वारा किया जाता है। 

1964 के टोक्यो ओलंपिक के दौरान इन रेलों को आरंभ किया गया था। सबसे पहली तोकइडो शिनकानसेन थी जिसकी गति 210 किमी/घंटा थी। तबसे शिनकानसेन रेलमार्गों का बहुत विस्तार हो चुका है, जो आज लगभग 2,459 किमी लंबे है और जापान के लगभग सभी प्रमुख नगरों और औद्योगिक क्षेत्रों को जोड़ते हैं। होन्शू और क्यूशू द्वीपों को जोडने वाली शिनकानसेन तो 300 किमी/घंटा कि गति से दौड़ती है। परीक्षण के दौरान इनकि अधिकतम गति पारंपरिक पटरियों पर 443 किमी/घंटा (1996 में) और मैगलेव पटरियों पर 581 किमी/घंटा (2003 में) तक पहुँची है।

## इन्हें भी देखें

* शंघाई मैग्लेव

## संदर्भ

श्रेणी:जापान में परिवहन
श्रेणी:तीव्रगामी परिवहन
श्रेणी:उच्च गति रेल
भारतीय नौसेना पोत विराट

**भारतीय नौसेना पोत विराट** (आई एन एस विराट) भारतीय नौसेना में सेंतौर श्रेणी का एक वायुयान वाहक पोत है। भारतीय सेना की अग्रिम पंक्ति (फ़्लेगशिप) का यह पोत लंबे समय से सेना की सेवा में है। १९९७ में भारतीय नौसेना पोत विक्रांत के सेवामुक्त कर दिए जाने के बाद इसी ने विक्रांत के रिक्त स्थान की पूर्ति की थी। इस समय यह हिंद महासागर में उपस्थित दो वायुयान वाहक पोतों में से एक है।

इस पोत ने सन १९५९ रायल नेवी (ब्रिटिश नौसेना) के लिये कार्य करना शुरु किया एवं १९८५ तक वहाँ सक्रिय रहा। इस का प्रथम नाम एच एम एस हर्मस था। तदपश्चात १९८६ मे भारतीय नौसेना ने कई देशो के युद्ध पोतों की समीक्षा करने के बाद इसे रॉयल नेवी से खरीद लिया। इस सौदे के बाद इस पोत मे कई तकनीकी सुधार किये गए जिससे इसे अगले एक दशक तक कार्यशील रखा जा सके। ये तकनीकी सुधार एवं रखरखाव देवेनपोर्ट डॉकयार्ड पर हुए। १२ मई १९८७ को इसे भारतीय नौसेना में आधिकारिक रूप से सम्मलित कर लिया गया।

विराट पर १२ डिग्री कोण वाला एक स्की जंप लगा है जो सी हैरीयर श्रेणी के लड़ाकु वायुयानों के उड़ान भरने में कारगर होता है। इस पोत पर एक साथ १८ लड़ाकू वायुयान रखे जा सकते है। पोत के बाहरी आवरण, मशीनों एवं मेगजीनों (तोप एवं अन्य शस्रगृह) को १.२ इंच मोटे कवच से बख्तर बंद किया गया है। यह मेगजीनें ८० से भी अधिक हल्के तॉरपीडो का एक बार मे भंडार कर सकती है। पोत पर ७५० लोगों के रहने की जगह तो है ही, चार छोटी नावें (लेंडिंग क्राफ़्ट) भी है जो पोत से तट तक सैनिकों को ले जा सकती हैं। पनडुब्बी की खबर रखने के लिए इसे सी किंग हैलीकॉप्टर से लैस किया जायेगा। इस पोत का अधिकतम जल विस्थापन क्षमता २८,५०० टन है तथा इसके भार को खींचने के लिये ७६,००० हार्स पावर क्षमता वाली भाप से चलने वली टरबाईन लगायी गई है। भारतीय नौसेना का नया वायुयान वाहक पोत विक्रमादित्य, विराट का उत्तराधिकारी है। इसे २०१२ से सेवा में ले लिया गया है। हाल मे हुये रखरखाव को देखते हुए विराट का सेवा काल २०१९ तक बढ़ा दिया गया है जो पहले २०१२ तक तय किया गया था।

## विविध
* विराट पर एक समाचार पत्र भी छपता है जिस का नाम विराट टाइम्स है।

## सन्दर्भ

## चित्र दीर्घा

Image:INS Viraat.jpg| 
Image:Viraat.jpg
Image:INS Viraat Malabar 07.jpg

Image:INS Viraat sail Malabar 07.jpg
Image:Malabar 07-2 exercise.jpg| 
Image:Indian Navy ships.jpg| 


श्रेणी:भारतीय सेना
श्रेणी:भारतीय नौसेना
श्रेणी:हिन्दी विकि डीवीडी परियोजना
श्रेणी:भारतीय नौसेना के विमान वाहक पोत
पासपोर्ट

[अंगूठाकार|284x284पिक्सेल|[भारतीय पारपत्र]]
**पासपोर्ट** या **पारपत्र** किसी राष्ट्रीय सरकार द्वारा जारी वह दस्तावेज होता है जो अंतर्राष्ट्रीय यात्रा के लिए उसके धारक की पहचान और राष्ट्रीयता को प्रमाणित करता है। पहचान स्थापित करने के लिए नाम, जन्म तिथि, लिंग और जन्म स्थान के विवरण इसमे प्रस्तुत किये जाते हैं। आमतौर पर एक व्यक्ति की राष्ट्रीयता और नागरिकता समान होती हैं।

केवल पासपोर्ट रखने भर से धारक किसी दूसरे देश में प्रवेश का या जब धारक किसी दूसरे देश मे हो तो वाणिज्यिदूतीय संरक्षण का अधिकारी नहीं होता। किसी विशेष स्थिति मे जिसके निपटान हेतु यदि कोई विशेष समझौता प्रभाव में ना हो तो उस स्थिति मे पासपोर्ट, धारक को किसी अन्य विशेषाधिकार का पात्र भी नहीं बनाता, हालांकि सामान्यत: यह धारक को विदेश यात्रा के पश्चात पासपोर्ट जारी करने वाले देश मे लौटने की अनुमति देता है। वाणिज्यिदूतीय संरक्षण का अधिकार अंतरराष्ट्रीय समझौतों से जबकि वापस लौटने का अधिकार जारी कर्ता देश के कानून से उत्पन्न होता है। एक पासपोर्ट जारी कर्ता देश में धारक के किसी अधिकार या उसके निवास स्थान का प्रतिनिधित्व नहीं करता है।

## विशेष संबन्ध
कुछ क्षेत्रीय समूह जैसे दक्षिण अफ्रीकी देशों का समूह, यूरोपीय संघ, खाड़ी के देशों का समूह खाड़ी सहयोग परिषद और दक्षिण अमरीकी देशों का समूह मर्कोसर, अपने सदस्य देशों के नागरिकों को केवल पहचान पत्र के आधार पर यात्रा करने की अनुमति देते हैं। 1995 में 26 यूरोपीय देशों ने एक दूसरे के यहां बिना सीमा नियंत्रण के आने-जाने संबंधी समझौता किया था। लेकिन एयरलाइंस कंपनी चाहे तो यात्रियों की पहचान के लिए पासपोर्ट की मांग कर सकती है। मिसाल के तौर पर अमरीकी नागरिक अगर कैरेबियाई देश या बरमूडा जा रहे हैं तो पासपोर्ट की जगह पर केवल पासपोर्ट कार्ड, ड्राइविंग लाइसेंस या मिलिट्री पहचान पत्र से काम चल सकता है। ब्रिटेन और आयरलैंड के नागरिक भी एक दूसरे के यहां केवल फोटो पहचान पत्र के साथ आ जा सकते हैं। ब्रिटेन की महारानी अकेली ऐसी ब्रितानी हैं जिन्हें पासपोर्ट की कोई ज़रूरत नहीं होती है।
center|thumb|600px|विभिन्न देशों के पारपत्र का रंग इस मानचित्र में दर्शाया गया है।

## पासपोर्ट के प्रकार
भारतीय पासपोर्ट तीन प्रकार के होते है

**साधारण पासपोर्ट** - यह गहरे नीले रंग का होता है जिसे साधारण लोगों और कामों के लिए जारी किया जाता है।

**अधिकारिक पासपोर्ट** - सफेद रंग का यह पासपोर्ट सरकारी अफसरों के लिए जारी किया जाता है।

**डिप्लोमैटिक पासपोर्ट** - मैरून रंग का यह पासपोर्ट भारतीय डिप्लोमैट्स के लिए जारी किया जाता है।

## इन्हें भी देखें
* वीजा (दस्तावेज)
* रिफ्यूजी ट्रैवेल डॉक्यूमेंट

## बाहरी कड़ियाँ
* पासपोर्ट एवं वीजा प्रभाग, विदेश मंत्रालय, भारत सरकार
* पासपोर्ट के लिए आवेदन कैसे करें?
* पासपोर्ट/वीज़ा

## सन्दर्भ

श्रेणी:नागरिक शास्त्र
श्रेणी:दस्तावेज़
सामूहिक यौन-क्रिया

अंगूठाकार|सामूहिक यौन-क्रिया का ऐतिहासिक चित्रण|300x300पिक्सेल

**सामूहिक यौन-क्रिया** (Group sex) एक यौन व्यवहार है, जिसमें एक ही समय में दो से अधिक प्रतिभागी स्वेच्छा से यौन गतिविधियों में संलग्न होते हैं। यौन विज्ञान (Sexology) और मनोवैज्ञानिक अनुसंधानों के अनुसार, यह मनुष्यों में एक अत्यंत सामान्य यौन फंतासी (Sexual fantasy) है, जो विभिन्न रूपों—जैसे स्विंगिंग (Swinging), त्रिकोणीय यौन संबंध (Threesome), या सामूहिक समारोहों (Orgy)—में प्रकट हो सकती है।

मानवों के अतिरिक्त, यह व्यवहार प्राकृतिक रूप से कई अन्य प्रजातियों में भी वैज्ञानिक रूप से प्रलेखित (Documented) किया गया है, जिनमें बोनोबो (Bonobo) वानर और बड़े सींग वाली भेड़ें (Bighorn sheep) प्रमुख हैं। 

आधुनिक समाजशास्त्रीय और विधिक दृष्टिकोण से, वयस्कों के बीच सहमति-आधारित सामूहिक यौन-क्रिया को कई देशों में निजी अधिकार माना जाता है। हालाँकि, जनस्वास्थ्य (Public health) और यौन स्वास्थ्य विशेषज्ञ इस प्रकार के संपर्कों में यौन संचारित संक्रमणों (STIs) और एचआईवी (HIV) के उच्च जोखिम को देखते हुए सुरक्षित यौन प्रथाओं (Safe sex practices) के उपयोग को अनिवार्य मानते हैं।

## संदर्भ

श्रेणी:यौनाचार
अखिल विश्व हिन्दी समिति

संयुक्त राज्य अमेरिका स्थित **अखिल विश्व हिन्दी समिति** संस्थागत रूप में कई स्कूलों की स्थापना करती रही है जहाँ पर भाषाप्रेमी अटलाँटा, क्रानबरी, में अपनी सेवाएं प्रेषित कर रहे हैं। इस समिति के अध्यक्ष डॉ॰ विजय कुमार मेहता हैं। इस समिति के द्वारा आयोजित एक अधिवेशन २७‍, २८ जून २००८ को न्यू यार्क के हिन्दू सेन्टर, फ्लसिंग में संपन्न हुआ।

## बाहरी कड़ियाँ
* अखिल विश्व हिन्दी समिति का जालघर

श्रेणी:हिन्दी
विश्व हिंदी न्यास समिति

**विश्व हिंदी न्यास समिति** (World Hindi Foundation, Inc) का मुख्यालय न्यू यार्क में है। समिति की ओर से प्रकाशित त्रैमासिक पत्रिका “हिंदी जगत” देश-विदेश को जोड़ने का काम कर रही है। इस कार्य में जापान से श्री सुरेश ऋतुपर्ण जुड़े हुए हैं। न्यास की शाखाएँ न्यू जर्सी (New Jersey), इलिनोइस (Illinois) और कैलिफ़ोर्निया में हैं।

;उल्लेखनीय गतिविधियाँ/ उपलब्धियाँ/ प्रतिभागिता:
* हिंदी नाटक प्रस्तुति का आयोजन।
* उत्तरी अमेरिका के मुख्य व प्रसिद्ध कवियों द्वारा कवि सम्मेलन का आयोजन।

## उद्देश्य
न्यास के निम्न उद्देश्य हैं:
*(१) हिंदी भाषा के विषय में वैश्विक जागरूकता उत्पन्न करना,
*(२) ज्ञान के सभी शाखाओं में हिंदी के प्रयोग को बढ़ावा देना,
*(३) भारतीय सामुदायिक केंद्रों, क्षेत्रीय हाई स्कूलों और कॉलेजों में हिंदी कक्षाओं की स्थापना करना,
*(४) विश्वविद्यालय स्तर पर हिंदी को बढ़ावा देना,
*(५) हिंदी को संयुक्त राष्ट्र संघ की भाषा बनाने की दिशा में काम करना,
*(६) भारतीय साहित्यिक विद्वानों की कृतियों का प्रसार करना और
*(७) व्यक्तियों तथा संस्थाओं के सहयोग से हिंदी के प्रचार-प्रसार के लिए विशिष्ट योजनाओं की पहल करना जिसमें विद्वानों, विशेषज्ञों आदि को आमंत्रित किया जाए सके।

## प्रकाशन
* बाल हिन्दी जगत
* हिन्दी जगत
* विज्ञान प्रकाश (त्रैमासिक विज्ञान पत्रिका)

## बाहरी कड़ियाँ
* विश्व हिन्दी न्यास का जालघर 
* '''विज्ञान प्रकाश''' (विश्व हिन्दी न्यास की त्रैमासिक विज्ञान पत्रिका)

श्रेणी:हिन्दी
हिन्दी भवन, नई दिल्ली

नई दिल्ली स्थित **हिन्दी भवन** भारत की विभिन्न भाषाओं में सौमनस्य स्थापित कर उसकी राष्ट्रीय, भावात्मक और सांस्कृतिक एकता को अक्षुण्ण रखने के लिए कृतसंकल्प है। हिन्दी भवन का निर्माण श्री पुरुषोत्तम हिन्दी भवन न्यास समिति, नई दिल्ली के तत्वावधान में हुआ। राजर्षि पुरुषोत्तमदास टंडन की स्मृति में उक्त न्यास का पंजीकरण 23 मई 1962 को कराया गया। यह भवन राष्ट्र और समाज में की गई टंडन की साधना का स्मारक है। इस भवन के संस्थापक अध्यक्ष भारत के प्रधानमंत्री लालबहादुर शास्त्री और संस्थापक मंत्री पंडित गोपालप्रसाद व्यास थे। एक सुगठित न्यासी मंडल इसकी गतिविधियों का संचालन करता है, जिसमें भारत के विशिष्ट हिन्दीप्रेमी, संभ्रांत नागरिक, प्राध्यापक, साहित्यकार, पत्रकार, राज और समाजसेवी महानुभाव सम्मिलित हैं।

## उद्देश्य
हिन्दी भवन के मुख्य उददेश्य हैं:-
* हिन्दी भाषा एवं देवनागरी लिपि का प्रचार करना।
* हिन्दी भाषा के अनुसंधान-कार्य में सहयोग करना।
* पुस्तकों एवं पत्र-पत्रिकाओं के प्रकाशन की व्यवस्था करना।
* पुस्तकालय, वाचनालय तथा संदर्भ एवं शोधकक्ष की स्थापना और उनका प्रबंध करना।
* कंप्यूटरीकृत सूचना केन्द्र तथा संग्रहालय की स्थापना करना।
* हस्तलिखित पांडुलिपियों, ग्रंथों एवं चित्रों को एकत्र करना और सुरक्षित रखना।
* हिन्दी भाषा और साहित्य से संबंधित परिचर्चाएँ, संगोष्ठियाँ, व्याख्यान एवं समारोह आयोजित करना।
* दिवंगत साहित्यकारों की जन्मशतियाँ मनाना एवं उनके चित्र हिन्दी भवन में स्थापित करना।
* देश की अन्य प्रादेशिक भाषाओं की प्रगति में सहयोग देना।
* विषम परिस्थिति में साहित्यकारों को सार्थक सहयोग देना।

## बाहरी कड़ियाँ
* हिन्दी भवन का जालघर

श्रेणी:हिन्दी
१०१४

**1014** ग्रेगोरी कैलंडर का एक साधारण वर्ष है।

## घटनाएँ
### जनवरी-मार्च
### अप्रैल-जून
### जुलाई-सितंबर
### अक्टूबर-दिसम्बर
## अज्ञात तारीख़ की घटनाएँ
## जन्म
### जनवरी-मार्च
### अप्रैल-जून
### जुलाई-सितंबर
### अक्टूबर-दिसम्बर
## निधन
### जनवरी-मार्च
### अप्रैल-जून
### जुलाई-सितंबर
### अक्टूबर-दिसम्बर

१०१४
१०१४
लंगकावी

**लंगकावी** (मलय: Langkawi Permata Kedah) अंडमान सागर में स्थित मलेशिया का एक द्वीपसमूह है जो पर्यटन के लिये जाना जाता है। इसमें १०४ द्वीप हैं, जो मलेशिया कि मुख्य भूमि से ३० किमी उत्तर-पश्चिम में स्थित है। जब समुद्र का पानी उतार पर होता है तो पांच और द्वीप सतह पर आ जाते हैं। यह मलेशिया के केदाह राज्य का भाग है। इन द्वीपों का कुल क्षेत्रफ़ल ५२८ वर्ग किमी है। पूरे द्वीपसमूह में एक द्वीप अन्य सभी द्वीपों से कहीं अधिक बड़ा है और उसका नाम भी लंगकावी द्वीप है।

## विवरण
यह मलेशिया एक बहुत सुंदर द्वीप है और यहां के प्राकृतिक सौंदर्य में विविधता भी पाई जाती है। लांगकवी द्वीप पर्यटन के लिये भी बहुत प्रसिद्ध है और १ जून २००७ को इसे युनेस्को द्वारा वैश्विक जियोपार्क का दर्जा दिया गया। भारतीय पर्यटक भी यहाँ बडी़ संख्या में जाते है। वहां जाने वाले भारतीयों में शॉपिंग करने वालों और प्राकृतिक सुंदरता को निहारने वालों की तो अच्छी संख्या है ही, उनकी संख्या भी है जो व्यावसायिक मीटिंग के लिये भी यहाँ जाते है। भारतीयों की संख्या में वृद्धि होने की कारण से वहां का पर्यटन विभाग सेवा क्षेत्र में लगे लोगों- टैक्सी ड्राइवरों, रेस्तरां ऑपरेटरों, शॉपिंग सेंटर कर्मचारियों, आदि के लिए विशेष हिन्दी के कोर्स चला रहा है ताकि भारतीय पर्यटकों को सुविधा रहे। भारतीयों के लिए खास टूरिस्ट पैकेज भी लाए जा रहे हैं। इस स्थान की पसंद इतनी है कि भारत के एक धनकुबेर ने हाल ही में अपनी शादी तक के लिए इसे चुन लिया था। लंगकावी की केबल कार और यहां का स्काई ब्रिज बहुत अनूठे हैं। स्काई ब्रिज समुद्र तल से ७०० मीटर ऊपर है। १२५ मीटर लंबा यह पैदल पुल आसमान में तैरता सा है। पुल की चौडाई १.८ मीटर है और दों स्थानों पर साढे तीन मीटर से अधिक चौड़े तिकोनाकार प्लेटफार्म हैं जहां बैठकर सुस्ताया और आसपास का दृश्य देखा जा सकता है।

## चित्रदीर्घा

Langkawi Malaysia Dataran-Helang-05.jpg|लंगकावी
Langkawi sky bridge.jpg|लांगकवी आकाश पुल (स्काय ब्रिज)


## बाहरी कड़ियाँ
* लांगकवी को जियोपार्क का दर्जा दिया गया।

## सन्दर्भ

श्रेणी:केदाह राज्य
श्रेणी:मलेशिया के द्वीप
श्रेणी:हिन्द महासागर के द्वीपसमूह
श्रेणी:अंडमान सागर
अक्षरम्

**अक्षरम्‌**, भाषा, संस्कृति और साहित्य के क्षेत्र में कार्यरत एक अंतरराष्ट्रीय संस्था है। यह लगभग 6 वर्ष से देश-विदेश में हिंदी के प्रवर्धन और साहित्य के प्रकाशन का कार्य कर रही है।

## कार्य
* यू॰के॰ हिंदी समिति, यू॰के॰, के सहयोग से अक्षरम्‌ गत 4 वर्षों से ‘हिंदी ज्ञान प्रतियोगिता’ का आयोजन कर रही है, जिसके अंतर्गत हर वर्ष प्रतियोगिता के विजयी हिंदी के 10 विद्यार्थियों को पुरस्कार स्वरूप दो सप्ताह की भारत यात्र का पैकेज दिया जाता है। 
* भारतीय सांस्कृतिक संबंध परिषद् (विदेश मंत्रालय, भारत सरकार), साहित्य अकादमी आदि संस्थाओं के सहयोग से अक्षरम्‌ गत 4 वर्षों से प्रवासी कवि सम्मेलन, प्रवासी उत्सव आदि का आयोजन कर रही है, जिसमें हिंदी के ज्वलंत विषयों पर विचार विमर्श किया जाता है, महत्त्वपूर्ण सिफ़ारिशें की जाती हैं और नाटक, रचना पाठ, कवि-सम्मेलन, आदि कार्यक्रमों का आयोजन किया जाता है और हिंदी सेवी सम्मान दिया जाता है। इन उत्सवों में भारतीय मनीषियों के अलावा अमेरिका, कनाडा, यू॰के॰ और अन्य अनेक देशों से साहित्यकार, शिक्षक और हिंदी-कम भाग लेते हैं। 
* इसके अलावा, अक्षरम्‌ प्रायः प्रति माह संगोष्ठियों का आयोजन करती है, जिनमें महत्त्वपूर्ण कृतियों का लोकार्पण, ताज़ा विषयों पर चर्चा और साहित्यकारों और मनीषियों से साक्षात्कार इत्यादि शामिल हैं। 
* अक्षरम्‌ पिछले 5 वर्षों से हिन्दी साहित्य की अंतरराष्ट्रीय पत्रिका के रूप में अपन पत्रिका ‘अक्षरम्‌ संगोष्ठी’ का प्रकाशन नियमित रूप से कर रही है और साथ ही सहयोगी संस्थाओं के साथ मिलकर एक मासिक पत्रिका ‘प्रवासी टुडे’ भी प्रकाशित कर रही है, जो प्रवासी भारतीयों को भारत की गतिविधियों की जानकारी देती है।

## लक्ष्य
१. अन्तर्राष्ट्रीय हिन्दी उत्सव जैसे कार्यक्रमों से हिन्दी को वैश्विक स्तर पर प्रतिष्ठित करना।

२. हिन्दी को ‘हिन्दी ज्ञान प्रतियोगिता’ जैसे आयोजनों से नई पीढ़ी तक ले जाना।

३. ज्ञान-विज्ञान के विविध् क्षेत्रों में हिन्दी को ले जाना।

४. अन्य भारतीय व विदेशी भाषाओं के साथ संबाद व विमर्श।

५. सूचना प्रौद्योगिकी के क्षेत्र में हिन्दी का प्रचार-प्रसार।

६. वैश्विक स्तर पर हिन्दी की नेटवर्र्किंग।

७. हिन्दी-साहित्य, संस्कृति, शिक्षण के क्षेत्र में अक्षरम्‌ संगोष्ठी, प्रवासी टुडे जैसी पत्रिकाओं के माध्यम से 
स्तरीय साहित्य का प्रचार-प्रसार।

८. प्रवासी व निवासी साहित्यकारों के बीच में संवाद सेतु निर्मित करना।

श्रेणी:हिन्दी
श्रेणी:हिन्दी सेवी संस्थाएँ
डेड साइलेंस

**डेड साइलेंस** (अंग्रेजी़: *Dead Silence*) वर्ष २००७ में जेम्स वैन और ले व्हेनल द्वारा निर्मित एक डरावना चलचित्र है। आरंभ में चलचित्र के कई और शीर्षक सुझाए गए जैसे **श्श्श्श...... एंड साइलेंस** और **द डॉल एंड मेरी शा**। प्रमुख भुमिका में हैं रायन क्वांटन जिनकी भुमिका जेमी एशन की है। इसके अतिरिक्त डौनी वह्लबर्ग जो एक जासूस की भुमिका निभा रहें हैं और जुडिथ राबर्ट्स जो मेरी शा बनी हैं। १६ मार्च २००७ को चलचित्र पूरे अमेरिका में जारी किया गया और २६ जून २००७ को इसके डीवीडी और एचडी डीवीडी जारी किये गए। कुल मिलाकर, चलचित्र के तीन संस्करण हैं: संपादित, आर (R) श्रेणी निर्धारित और पूरा (असंपादित) संकरण। इसे बनाने में कुल ६ महीने और १७ दिन लगे।

## पटकथा
जेमी एशन को एक डरावनी रहस्यमई कठपुतली डाक द्वारा मिलती है और उसे ये लगता है कि इसमें कुछ असामान्य सी बात है। जब वह रात के खाने के लिए अपने अपार्टमेंट से बाहर जाता है तो, उसकी पत्नी, लीजा़, उस कठपुतली को जेमी को डराने के लिये तैयार करती है। अचानक घर में सबकुछ शांत हो जाता है और लीजां पर कोई हमला करता है। जब जेमी वापस लौटता है तो अपनी पत्नी को मृत पाता है और उसकी जीभ भी उखडी़ हुई होती है।

## बाहरी कड़ियाँ
डेड साइलेंस आधिकारिक वेब्साइट।
श्रेणी:अमेरिकी फ़िल्में
श्रेणी:हॉलीवुड चलचित्र
आलोक मेहता

आलोक मेहता एक भारतीय पत्रकार, टीवी प्रसारक और लेखक हैं। 2009 में, उन्हें भारत सरकार से पद्म श्री का नागरिक सम्मान मिला।  मेहता जी के काम ने हमेशा सामाजिक कल्याण के मुद्दों पर ध्यान केंद्रित किया है।

## परिचय
7  सितम्बर 1952  को मध्यप्रदेश के उज्जैन के समीप धाराखेड़ी गाँव में जन्में आलोक मेहता का पत्रकारिता में सक्रिय रहने का यह पांचवाँ दशक है। नई दुनिया, हिंदुस्तान समाचार, साप्ताहिक हिंदुस्तान में कार्य करने के बाद वाॅइस ऑफ़ जर्मनी, कोलोन में रहे। भारत लौटकर दिनमान और नवभारत टाइम्स में राजनीतिक संवाददाता के रूप फिर नव भारत टाइम्स में संपादक, हिंदुस्तान दिल्ली, दैनिक भास्कर, आउटलुक साप्ताहिक, गवर्नेंस नाउ में संपादक, नई दुनिया, नेशनल दुनिया में प्रधान संपादक और कैरियर -360  पत्रिका में सलाहकार संपादक  रहे|  लगभग 30 वर्षों से पत्र-पत्रिकाओं में निरंतर स्तम्भ 'प्रसंगशः' का प्रकाशन | समय-समय पर इंग्लिश अखबारों में भी सामयिक विषयों पर लेख प्रकाशित | आई टी वी नेटवर्क इंडिया न्यूज़ और दैनिक आज समाज के सम्पादकीय निदेशक |  

भारत सरकार के राष्ट्रीय एकता परिषद के सदस्य, एडिटर गिल्ड ऑफ़ इंडिया के पूर्व अध्यक्ष व महासचिव, रेडियो तथा टीवी चैनलों पर नियमित कार्यक्रमों का प्रसारण किया। लगभग 40 देशों की यात्राएँ, अनेक प्रधानमंत्रियों, राष्ट्राध्यक्षों व नेताओं से भेंटवार्ताएँ कीं । 

प्रमुख पुस्तकों में "Naman Narmada- Obeisance to Narmada , Social Reforms In India , कलम के सेनापति   , "पत्रकारिता की लक्ष्मण रेखा" (2000),  Indian Journalism Keeping it clean , सफर सुहाना दुनिया का , चिड़िया फिर नहीं चहकी  (कहानी संग्रह), Bird did not Sing Yet Again (छोटी कहानियों का संग्रह), भारत के राष्ट्रपति (राजेंद्र प्रसाद से प्रतिभा पाटिल तक), नामी चेहरे यादगार मुलाकातें ( Interviews of Prominent personalities), तब और अब,  स्मृतियाँ ही स्मृतियाँ  (TRAVELOGUES OF INDIA AND EUROPE), चरित्र और चेहरे,  आस्था का आँगन, सिंहासन का न्याय, आधुनिक भारत : परम्परा और भविष्य इनकी बहुचर्चित पुस्तकें हैं | उनके पुरस्कारों में पदम श्री, विक्रम विश्वविद्यालय द्वारा डी.लिट, भारतेन्दु हरिश्चंद्र पुरस्कार, गणेश शंकर विद्यार्थी पुरस्कार, पत्रकारिता भूषण पुरस्कार, हल्दीघाटी सम्मान, राष्ट्रीय सद्भावना पुरस्कार, राष्ट्रीय तुलसी पुरस्कार, इंदिरा प्रियदर्शनी पुरस्कार आदि शामिल हैं ।

## कृतियाँ

*Indian Journalism Keeping it clean 
* नामी चेहरों से यादगार मुलाकातें,
* पत्रकारिता की लक्ष्मण रेखा,
* भारत में पत्रकारिता
* भारत के राष्ट्रपति,
* आधुनिक भारत : परम्परा और भविष्य
* सफर सुहाना दुनिया का
* तब और अब
* चिड़िया फिर नहीं चहकी
* राइन के किनारे
* स्मृतियाँ ही स्मृतियाँ
* एक अनूठा गाँधीवादी : विट्ठलभाई पटेल
* आस्था का आँगन,
* सिंहासन का न्याय,
* अफगानिस्तान:बदलते चेहरे
* नर्मदाशंकर  
* चरित्र और चेहरे
* पावर प्रेस एंड पॉलिटिक्स
* नमन नर्मदा 
* बर्ड डिड नॉट सिंग अगेन(अंगेजी पुस्तकें)
* कलम के सेनापति 
* शिक्षा की नव क्रांति का शंखनाद 
* नर्मदा आए कहाँ से जाए कहाँ
* अंगारों पर हिम का धैर्य 

## संपादन
नवभारत टाइम्स पटना, हिंदुस्तान. आउटलुक पत्रिका, नई दुनिया, दिनमान, दैनिक हिन्दुस्तान।

## सम्मान/पुरस्कार
पद्मश्री (भारत सरकार) से सम्मानित, उत्तर प्रदेश हिन्दी संस्थान द्वारा भारतेन्दु हरिश्चन्द्र पुरस्कार, हिन्दी अकादमी का साहित्यकार-पत्रकार सम्मान-2006, दिल्ली हिन्दी अकादमी द्वारा श्रेष्ठ लेखन पुरस्कार-1999

## सन्दर्भ
Website: alokmehta.in
रामानन्द ‘दोषी’

**रामानन्द ‘दोषी’** का जन्म 21 जनवरी 1921 ई0 को हुड़री, गाजियाबाद (उ0प्र0) में हुआ। इनका निधन 13 अप्रैल 1972 ई0 को दिल्ली में निधन हुआ।	
**शिक्षा-** हाई स्कूल उत्तीर्ण करने के बाद वे सेना में भर्ती हो गए और देश स्वतंत्र होने के बाद सेना से उन्होंने त्याग पत्र दे दिया।
**भाषा शैली**-	हिन्दी को एक नई गद्य विधा दी है। यह विधा ‘गद्य-गीत’ के बहुत निकट है।

**रचनाएँ**-	गीले पंख (काव्य संकलन)
		तूलिका (काव्य-संग्रह का संपादन)
		बिन्दु-बिन्दु विचार (कादंम्बिनी में शीर्षक स्तम्भ)

**संपादन**-	विश्व मित्र में सहायक संपादक रहे।
		1950 ई0 में दैनिक हिन्दुस्तान का संपादन।
		साप्ताहिक हिन्दुस्तान में सहकारी संपादक।
		कादम्बिनी पत्रिका का संपादन।

* हिन्दी गद्यकार
* हिंदी साहित्य
शंकर अन्तर्राष्ट्रीय गुड़िया संग्रहालय, नई दिल्ली

**शंकर अन्तर्राष्ट्रीय गुड़िया संग्रहालय** नई दिल्ली में स्थित है। इस संग्रहालय की स्थापना मशहूर कार्टूनिस्ट के शंकर पिल्लई-(१९०२-१९८९) ने की थी। यहाँ विभिन्न परिधानों में सजी गुड़ियों का संग्रह विश्व के सबसे बड़े संग्रहों में से एक है। यह संग्रहालय बहादुर शाह जफर मार्ग पर चिल्ड्रन बुक ट्रस्ट के भवन में स्थित है। इस गुड़िया घर के निर्माण के पीछे एक रोचक घटना है। जवाहरलाल नेहरू जब देश के प्रधानमंत्री थे तो देश के प्रसिद्ध कार्टूनिष्ट के० शंकर पिल्लै उनके साथ जाने वाले पत्रकारों के दल के सदस्य थे। वे हर विदेश यात्रा में नेहरू जी के साथ जाया करते थे। कार्टूनिष्ट के० शंकर पिल्लै की रुचि गुड़ियों में थी। वे प्रत्येक देश की तरह-तरह की गुड़ियाँ एकत्र किया करते थे। धीरे-धीरे उनके पास ५०० तरह की गुड़ियाँ इकट्ठी हो गईं। वे चाहते थे कि इन गुड़ियों को देश भर के बच्चे देखें। उन्होंने जगह-जगह अपने कार्टूनों की प्रदर्शनी के साथ-साथ इन गुड़ियों की भी प्रदर्शनी लगाई। बार-बार गुड़ियों को लाने ले जाने में कई गुड़ियाँ टूट फूट जाती थीं। एक बार पं० नेहरू अपनी बेटी इन्दिरा गाँधी के साथ प्रदर्शनी देखने गए। गुड़ियों को देखकर वे बहुत खुश हुए। उसी समय शंकर ने गुड़ियों को लाने ले जाने में होने वाली परेशानी की ओर नेहरू जी का ध्यान खींचा। चाचा नेहरू ने गुड़ियों के लिए एक स्थाई घर का सुझाव दिया। 

दिल्ली में जब चिल्ड्रन्स बुक ट्रस्ट के भवन का निर्माण हुआ तो उसके एक भाग में गुड़ियों के लिए उनका घर बनाया गया। इस तरह दुनिया भर की गुड़ियों को रहने के लिए एक अनोखा घर मिल गया। दिल्ली में बहादुरशाह जफर मार्ग पर बने इस संग्रहालय का नाम "गुड़िया घर" है। यहाँ विभिन्न परिधानों में सजी गुडि़यों का संग्रह विश्व के सबसे बड़े संग्रहों में से एक है। ५१८४.५ वर्ग फुट आकार वाले इस संग्रहालय में १००० फीट की लम्बाई में दीवारों पर १६० से अधिक काँच के केस बने हुए हैं। यह संग्रहालय दो हिस्सों में बँटा है। एक हिस्से में यूरोपियन देशों, इंग्लैंड, अमेरिका, ऑस्ट्रेलिया, न्यूजीलैंड, राष्ट्र मंडल देशों की गुडि़याँ रखी गई हैं। दूसरे भाग में एशियाई देशों, मध्यपूर्व, अफ्रीका और भारत की गुडि़याँ प्रदर्शित की गई हैं। इन गुड़ियों को खूब सजाकर रखा गया है। इस गुड़िया घर का प्रारम्भ १००० गुड़ियों से हुआ था। वर्तमान समय में यहाँ ८५ देशों की करीब ६५०० गुडि़यों का संग्रह देखा जा सकता है।

यह संग्रहालय सुबह १० बजे से शाम ६ बजे तक दर्शकों के लिए खुला रहता है। प्रवेश शुल्क बड़ों के लिए १५ रुपए प्रति व्यक्ति तथा बच्चों के लिए ५ रुपए है। बच्चे यदि २० के समूह में गुड़िया घर देखने आयें तो प्रति बच्चे के लिए टिकिट का मूल्य मात्र ३ रुपए है। सोमवार को गुड़िया घर बंद रहता है।

## सन्दर्भ


## बाहरी कड़ियाँ
* चिल्ड्रन्स बुक ट्रस्ट - डॉल्स म्यूज़ियम

श्रेणी:दिल्ली के संग्रहालय
श्रेणी:हिन्दी विकि डीवीडी परियोजना
राष्ट्रीय प्राकृतिक इतिहास संग्रहालय, नई दिल्ली

right|300px|thumb|राष्ट्रीय प्राकृतिक इतिहास संग्रहालय, दिल्ली।
**राष्ट्रीय प्राकृतिक इतिहास संग्रहालय** नई दिल्ली के बाराखंभा मार्ग पर स्थित है। यह ५ जून, १९७२ में स्थापित किया गया संग्रहालय है, जो कि प्राकृतिक इतिहास पर केन्द्रित है। यह भारत सरकार के पर्यावरण और वन मंत्रालय के अधीन आता है। 26 अप्रैल 2016 को संग्रहालय की इमारत में आग लगने के कारण सारा संग्रह नष्ट हो गया।

## सन्दर्भ

## बाहरी कड़ियाँ

* संग्रहालय का जालस्थल

श्रेणी:प्राकृतिक इतिहास संग्रहालय
श्रेणी:१९७२ में स्थापित संग्रहालय
श्रेणी:दिल्ली के संग्रहालय
श्रेणी:दिल्ली के दर्शनीय स्थल
रामनारायण उपाध्याय

**रामनारायण उपाध्याय** हिन्दी के प्रसिद्ध लेखक हैं। उनका जन्म २० मई1918 को कालमुखी, मध्य प्रदेश के खंडवा में हुआ और शिक्षा गाँव में हुई। आपने गाँधी-जीवन से लेखन की प्रेरणा लेकर लेखन आरम्भ किया।	

**भाषा शैली**- सहज, सरल प्रभावशाली, ललित गद्यस शैली , इनके व्यंग्यों के बारे में अज्ञेय जी ने लिखा है- **मधुर व्यंग्य जो जाड़ों के घाम जैसा स्निग्ध, अपने मन से भर जाए और सधा हुआ सूक्ष्म स्पर्श जो भाव को जगाए पर चैंकने न दे।**

**प्रकाशित कृतियाँ**-व्यंग्य, ललित निबन्ध, रूपक, रिपोर्ताज, लघु कथाएँ, संस्मरण आदि विधाओं में ३० से अधिक पुस्तकें प्रकाशित।
हम तो बाबुल तेरे बाग की चिड़िया (लोक साहित्य)
निमाड़ का सांस्कृतिक अध्ययन	(लोक साहित्य)
बक्शीशनामा, धुँधले काँच की दीवार, नाक का सवाल, मुस्कराती फाइलें, गँवईं मन और गाँव की याद, दूसरा सूरज आदि व्यंग्य संकलन हैं।
जनम-जनम के फेरे (ललित निबन्ध)
मृग के छौने (गद्य रूपक)
जिनकी छाया भी सुखकर है तथा जिन्हें भूल न सका (संस्मरण)
कथाओं की अंतर्कथा, चिट्ठी, मामूली आदमी आदि प्रसिद्ध पुस्तकें हैं।

* हिन्दी गद्यकार
* हिंदी साहित्य

श्रेणी:हिन्दी गद्यकार
लक्ष्मी नारायण मंदिर

इस नाम के कई मंदिर हैं:
* लक्ष्मी नारायण मंदिर, दिल्ली: जिसे बिरला मंदिर, दिल्ली भी कहा जाता है।
* लक्ष्मीनारायण मंदिर, मोदीनगर: जिसे मोदी मंदिर भी कहा जाता है।
* लक्ष्मी नारायण मंदिर, भोपाल
* लक्ष्मी नारायण मंदिर, श्रीपुरम इसे श्रीपुरम (स्वर्ण मंदिर) भी कहा जाता है।